Makedonia (Chalkidike) — Poteidaia-Kassandreia [found in the Asklepieion, Kos] — 243 BC — SEG 12.373, ll. 1-17
Region: Northern Greece (IG X) — Macedonia 

κασσανδρεων. οι στρατηγοι και οι νομοφυλακες ειπαν επειδη παραγεγενηνται θεωροι παρα της κωιων πολεως επαγγελλοντες τα ασκληπιεια και τους αγωνας τους συντελουμενους εν αυτοις και την εκεχειριαν και απολογιζονται την ευνοιαν της αυτων πολεως ην εχουσα διατελει προς τε τομ βασιλεα αντιγονον και την κασσανδρεων πολιν και προς τους λοιπους μακεδονας παντας και αξιουσιν το ιερον του ασκληπιου το παρ αυτοις ασυλον ειναι αγαθηι τυχηι δεδοχθαι τηι βουληι δεχεσθαι την επανγελιαν των ασκληπιειων και τους αγωνας και την εκεχειριαν και ειναι το ιερον του ασκληπιου ασυλον κατα την του βασιλεως βουλησιν επαινεσαι δε τημ πολιν των κωιων διοτι διατελει προνοιαν ποιουμενη των προς τους θεους συντελουμενων καλως και ενδοξως και την υπαρχουσαν αυτηι ευνοιαν διαφυλασσει προς τε τομ βασιλεα αντιγονον και την ημετεραν πολιν και μακεδονας παντας δουναι δε τον ταμιαν τοις παραγεγενημενοις ξενιον το διαταγμα το εκ του νομου καλεσαι δε αυτους και εις το αρχηγετειον το δε αναλωμα το εις ταυτα δουναι τον ταμιαν. οιδε επηγγειλαν αριστολοχος ζμενδρωνος αρχιθεωρος μακαρευς αρατου θεωρος. η θυσια εις ενατην σεληνην.